INNKALLING TIL EKSTRAORDINÆR GENERALFORSAMLING I HUDSON BAY RESOURCES AS

Som følge av at styret i Hudson Bay Resources fratrådte tidligere i år, og revisor mistet autorisasjonen i 2024, så må nytt styre og ny revisor velges. Alternativet er tvangsavvikling av Hudson Bay Resources AS. Fristen for å velge nytt styre og ny revisor er 20.05. På vegne av største aksjonær så innkalles med dette til ekstraordinær generalforsamling i Hudson Bay Resources AS den 19.05 kl 18 på Teams. For å spare penger, så innkalles det også til ordinær generalforsamling den 30.06 kl 18 på Teams. Saksliste for ordinær generalforsamling legges ut på firmaets nettside hubr.no.

Saksliste for ekstraordinær generalforsamling den 19.05:

1. Godkjenning av innkalling og saksliste.

Det foreslås at generalforsamlingen godkjenner innkalling og dagsorden.

2. Valg av nytt styre.

Det foreslås at Jon Magne Asmyr velges som styreformann. Valg av to ekstra styremedlemmer må foreslås på den ekstraordinære generalforsamlingen. Forslag til styremedlemmer og stemmer på frem, kan gis i fullmakten eller foreslås på møtet.

3. Valg av ny revisor

Det foreslås at det nyvalgte styret gis fullmakt til å inngå avtale om ny revisor.

4. Forslag om å avregistrere VPS-registrering

For å spare penger til videre drift, foreslås det å avregistrere HBR AS fra VPS. I så fall må det nyvalgte styret være ansvarlige for videre oppdatering av aksjonærregisteret.

5. Fullmakt til kapitalutvidelse

Styret gis fullmakt til å utvide aksjekapitalen med inntil 2 millioner kroner, med mulighet til å fravike aksjonærenes fortrinnsrett til aksjekjøp. Aksjekapitalen endres i samsvar med dette vedtaket ved forhøyelse av aksjekapitalen.

På vegne av Sky High risk AS, den 09.05.25.